478.02 REGOLAMENTI DWAR KREDITU TA’ TAXXA (INFRASTRUTURA AWDJOVISIVA) L-AVVIŻ LEGALI 66 tal-2006. L-AVVIŻ LEGALI 66 tal-2006. 1. Titolu. (1) It-titolu ta’ dawn ir-regolamenti hu r-Regolamenti dwar Kreditu ta’ Taxxa (Infrastruttura Awdjovisiva). (2) Dawn ir-regolamenti japplikaw għal nfieq kwalifikanti li jintefaq fl-1 ta’ Jannar, 2005 jew wara. (3) L-ekwivalenti tal-benefiċċji taħt dawn ir-regolamenti għandu jkun ammont li jkun approprjat speċifikatament fl-estimi finanzjarji tal-Gvern għal xi sena finanzjarja partikolari. Tifsir. 2. F’dawn ir-regolamenti, sakemm ir-rabta tal-kliem ma tkunx teħtieġ xort’oħra- "l-Att " tfisser l-Att dwar il-Kummissjoni Ċinematografika ta’ Malta; Kap. 478. Kap. 478. " impjegat addizzjonali " tfisser impjegat li l-impjieg tiegħu jiġi ċertifikat mill-Kummissarju bħala impjieg ta’ impjegat addizzjonali permezz ta’ ċertifikat maħruġ taħt ir-regolament 13; " intrapriża żgħira"u"intrapriża ta’ daqs medju " għandhom it-tifsira mogħtija lilhom taħt id-dispożizzjonijiet tar-Regolamenti dwar il-Promozzjoni tan-Negozju; " kumpannija " għandha t-tifsira mogħtija lilha taħt ta-Att dwar it-Taxxa fuq l-Income; " kumpannija eliġibbli " tfisser kumpannija li tkun imwaqqfa jew li jkollha post tan-negozju f’Malta u lin-negozju tagħha jkun jikkonsisti biss jew prinċipalment f’attivitajiet li jagħmlu parti mill-industrija tal-filmservicing; " kumpannija kwalifikanti " tfisser kummpannija eliġibbli li tkun ċertifikata bħala kumpannija kwalifikanti u li jkollha ċertifikat validu maħruġ taħt ir-regolament 4; " nfieq kwalifikanti " tfisser spiża li tkun intefqet fl-1 ta’ Jannar 2005 jew wara - (a) għall-akkwist, bini, żvilupp jew titjib ta’ bini jew struttura industrijali, magħdud maħżen, u inklużi spejjeż ta’ xogħol relatat li jiġu kapitalizzati bħala parti mill-ispiża ta’ dak l-akkwist, bini, żvilupp jew titjib; (b) l-akkwist ta’ impjant u makkinarju, esklużi- (i) vetturi bil-mutur, ħlief għal dawk il-vetturi speċjalizzati skont ma jista’ japprova l-Kummissarju; (ii) xogħlijiet ta’ arti u antikitajiet; (iii) dawk l-oġġetti li l-użu tagħhom huwa kollu kemmhu jew fil-biċċa l-kbira tiegħu ta’ tiżjin; (iv) dawk l-oġġetti li l-prezz tagħhom għandu x’jaqsam mal-valur intrinsiku iktar milli mal-utilità speċifika tagħhom għal proġett kwalifikanti; (ċ) l-akkwist ta’ drittijiet ta’ proprjetà intellettwali mingħand terzi persuni taħt kundizzjonijiet tas-suq miftuħ meta l-prezz tagħhom ikun jista’ jinqata’ fuq firxa ta’ żmien; "nfieq permissibbli " għandha t-tifsira mogħtija lilha fir-regolament 11; " l-ogħla nfieq kwalifikanti " tfisser l-ammont stabbilit skont ir-regolament 8; " proġett approvat " tfisser proġett approvat skont ir-regolament 7, b’dawk il-kundizzjonijiet li jistgħu jkunu jgħoddu għalih skont ir-regolament 7(2); " proġett kwalifikanti " tfisser proġett li fih jintefaq nfieq kwalifikanti u li, fl-opinjoni tal-Kummissarju, jikkontribwixxi għall-iżvilupp, titjib jew tkabbir tal-infrastuttura awdjovisiva f’Malta; "self-assessment", "taxxa", "data tal-prospett tat-taxxa " u "sena ta’ stima" għandhom it-tifsira mogħtija lilhom taħt l-Att dwar it-Taxxa fuq l-Income jew l-Att dwar l-Amministrazzjoni tat-Taxxa; Kap. 123. Kap. 372. Kap. 123. Kap. 372. " żmien tal-proġett " tfisser iż-żmien li jibda fid-data murija fl-ittra ta’ approvazzjoni bħala l-iktar data kmieni li fiha għandu jibda l-proġett, u li jispiċċa fid-data murija fl-imsemmija ittra ta’ approvazzjoni bħala l-iktar datatardtard li fiha għandu jintemm. 3. Kreditu ta’ taxxa dwar nfieq permissibbli. (1) Meta kumpannija tagħmel nfieq permissibbli fit-twettiq ta’ proġett approvat u meta jseħħu l-kundizzjonijiet dwar l-impjieg i msemmija fir-regolament 12 u l-kundizzjonijiet l-oħra rilevanti meħtieġa b’dawn ir-regolamenti, hija jkollha jedd għal kreditu ta’ taxxa skont id-disposizzjonijiet ta’ dawn ir-regolamenti u bla ħsara għalihom. (2) Kap. 123. Kap. 123. L-imsemmi kreditu ta’ taxxa għandu jkun b’żieda ma’ ubla ħsara għall-jedd ta’ dik il-kumpannija għal tnaqqis, jekk ikun hemm, li jista’ jingħata dwar l-imsem min fieq skont id-dispożizzjonijiet tal-artikolu 14 tal-Att dwar it-Taxxa fuq l-Income. 4. (1) Kumpannija eliġibbli tista’ tagħmel applikazzjoni lill-Kummissarju biex tiġi ċertifikata bħala kumpannija kwalifikanti għall-fini ta’ dawn ir-regolamenti. (2) Applikazzjoni taħt dan ir-regolament għandha ssir fuq formola li tkun aċċettabbli għall-Kummissarju u għandu jkollha dawk il-parti kolaritajiet, u jkollha magħha dawk id-dokumenti u ċertifikati li l-Kummissarju jista’ jqis rilevanti. (3) Meta l-Kummissarju jkun sodisfatt li kumpannija li tkun għamlet applikazzjoni taħt dan ir-regolament tkun kumpannija eliġibbli u li l-attivitajiet tagħha jkunu konduċenti għall-iżvilupp u t-tkabbir tal-industrija awdjovisiva f’Malta, huwa jista’ jiċċertifikaha bħala kumpannija kwalifikanti għall-fini ta’ dawn ir-regolamenti. (4) Iċ-ċertifikat għandu juri d-data minn meta jkun validu u l-perijodu sakemm jibqa’ validu: Iżda l-Kummissarju jista’, konformement mal-kriterji stabbiliti fis-sub regolament (3), permezz ta’ avviż bil-miktub iħassar ċertifikat maħruġ taħt dan ir-regolament jew jestendi jew inaqqas il-perijodu tal-validità tiegħu. 5. Applikazzjoni għall-approvazzjoni ta’ proġett. (1) Meta kumpannija kwalifikanti tagħmel jew tkun biħsiebha tagħmel proġett kwalifikanti hija tista’ tagħmel applikazzjoni lill-Kummmissarju biex jiġi approvat dak il-proġett. (2) Applikazzjoni taħt dan ir-regolament għandha ssir fuq formola li tkun aċċettabbli għall-Kummissarju u: (a) għandha tagħti dawk il-parti kolaritajiet dwar l-applikanti li jkunu meħtieġa biex jiġi stabbilit jekk hija tikkwalifikax bħala intrapriża żgħira jew ta’ daqs medju; (b) għandha tagħti deskrizzjoni tal-proġett, l-għan tiegħu, id-data ta’ meta jkun mistenni li jibda u kemm mistenni jdum; (ċ) għandha tagħti dettalji dwar l-investiment li l-kumpannija tkun biħsiebha tagħmel fit-twettiq tal-proġett, inkluża deskrizzjoni ta’ kull partita ta’ nfieq kwalifikanti li l-applikanti tkun biħsiebha tagħmel li tiddistingwi bejn nfieq fuq impjant u makkinarju, nfieq fuq bini u strutturi industrijali u nfieq fuq jeddijiet ta’ proprjetà intellettwali; (d) għandha tgħid kemm tkun biħsiebha timpjega impjegati addizzjonali matul iż-żmien tal-proġett; (e) għandha tagħti l-awtorizzazzjoni msemmija fis-sub regolament (3); (f) għandu jkun fiha dak it-tagħrif, tqassim u dettalji, u jkollha magħha dawk id-dokumenti u ċertifikati, skont mal-Kummissarju jista’ jeħtieġ; (g) għandha ssir mhux iktar tard minn tliet xhur qabel id-data tal-prospett tat-taxxa tal-kumpannija għas-sena ta’ stimali tiġi minnufih wara l-ewwel sena li fiha l-kumpannija tagħmel l-infieq li tirreferi għalih l-applikazzjoni. (3) L-awtorizzazzjoni msemmija fis-sub regolament (2)(e) għandha - (a) tagħti lill-Kummissarju u lill-uffiċjali tiegħu aċċess għal kull post jew xogħlijiet skont mal-Kummissarju jista’ jqis li jkun meħtieġ biex jaċċerta ruħu dwar kull ħaġa rilevanti għall-approvazzjoni tal-applikazzjoni; (b) t awtorizza lill-Kummissarju biex jgħaddi lill-Kummissarju tat-Taxxi Interni kull tagħrif u l-oriġinali jew kopji ta’ kull dokument u records li l-Kummissarju jista’ jikseb f’dak li għandu x’jaqsam mal-applikazzjoni. 6. Rakkomandazzjoni tal-Kummissarju. (1) Meta l-Kummissarju jkun sodisfatt li applikazzjoni li tissodisfa l-ħtiġiet ta’ dawn ir-regolamenti tkun saret minn kumpannija eliġibbli, u li l-proġett li tirreferi għalih l-applikazzjoni jkun proġett kwalifi kanti bonafide, huwa jista’ jirrakkomanda lill-Kummissjoni li dak il-proġett għandu jiġi approvat. (2) Fir-rakkomandazzjoni tiegħu l-Kummissarju għandu jgħid sa fejn, fl-opinjoni tiegħu, l-investiment li l-applikanti tkun biħsiebha tagħmel fil-proġett ikun jirrappreżenta nfieq kwalifikanti u meħtieġ u raġonevoli fil-kuntest tal-għan li għalih ikun ippjanat li jsir. (3) Il-Kummissarju ma għandux jirrakkomanda l-approvazzjoni ta’ proġett- (a) li biex jitwettaq ikun jeħtieġ żmien ta’ iktar minn ħames snin; (b) jekk l-applikazzjoni ssir wara l-31 ta’ Diċembru, 2008. 7. Approvazzjoni tal-proġett. (1) Meta l-Kummissjoni tirċievi rakkomandazzjoni mingħand il-Kummissarju taħt ir-regolament 6 hija tista’, jekk tqies li jkun adatt li tagħmel hekk, tapprova l-proġett u tgħaddi biex tagħti d-deċiżjoni u toħroġ l-ittra ta’ approvazzjoni kif provdut fir-regolamenti 8 u 9. (2) Il-Kummissjoni tista’ tagħmel l-approvazzjoni tal-proġett soġġetta għal dawk il-kundizzjonijiet li tista’ tqis li jkunu adatti. 8. Deċiżjoni dwar l-ogħla nfieq kwalifikanti. (1) Meta l-Kummissjoni tapprova proġett hija għandha tiddeċiedi l-ogħla nfieq kwalifikanti għal kull partita ta’ nfieq. (2) L-ammont totali deċiż skont is-sub regolament (1) ma għandux jaqbeż l-ammont rakkomandat mill-Kummissarju skont ir-regolament 6(2). 9. Ittra ta’ approvazzjoni. (1) Dwar kull proġett approvat il-Kummissarju għandu joħroġ ittra ta’ approvazzjoni lituri: (a) il-parti kolaritajiet tal-applikanti; (b) deskrizzjoni tal-proġett, b’dawk il-kundizzjonijiet li jkunu setgħu tqiesu xierqa skont kif maħsub fir-regolament 7(2); (ċ) l-ogħla nfieq kwalifikanti għal kull partita ta’ nfieq; (d) l-ogħla total tal-intensità ta’ għajnuna mogħtija mill-Istat li l-applikanti tkun intitolata għalih; (e) l-iktar data kmieni li fiha għandu jibda l-proġett u l-iktar datatard li fiha għandu jintemm; (f) l-iqsar żmien li għalih l-investiment għandu jinżamm skont ir-regolament 11; (g) dawk il-partikolaritajiet l-oħra skont ki f il-Kummissarju jista’ jqis li jkunu adatti. (2) Il-Kummissarju għandu jagħti l-ittra ta’ approvazzjoni lill-applikanti u kopja tagħha lill-Kummissarju tat-Taxxi Interni. (3) Il-Kummissarju għandu joħroġ l-imsemmija ittra ta’ approvazzjoni sa mhux aktar tard mid-data tal-prospett tat-taxxa relattiv tal-kumpannija. 10. Il-kumpannija tiċċertifika li l-proġett i kun tlesta. (1) Meta jitlesta l-proġett approvat u mhux iktar tard minn sittin jum wara, il-kumpannija għandha tibgħat lill-Kummissarju ċertifikat magħmul minn persuna li tkun magħrufa mill-Kummissarju bħala kompetenti għal dan il-għan, u li jkun juri: (a) id-data li fiha jkun tlesta l-proġett; (b) l-ammont ta’ nfieq permissibbli li jkun sar fil-fatt, u li jkun jiddistingwi bejn nfieq fuq impjant u makkinarju, nfieq fuq bini u strutturi industrijali u nfieq fuq jeddijiet ta’ proprjetà intellettwali. (2) Il-kumpannija għandha, fiż-żmien imsemmi fis-sub regolament (1), tagħti kopja taċ-ċertifikat lill-Kummissarju tat-Taxxi Interni. (3) Il-Kummissarju tat-Taxxi Interni jista’, wara li jirċievi kopja taċ-ċertifikat, jitlob opinjoni indipendenti dwar il-kontenut tiegħu mingħand il-Kummissarju jew persuna teknika oħra. 11. Nfieq permissibbli. (1) L-infieq ikun nfieq permissibbli jekk usa fejn jitwettqu l-kundizzjonijiet kollha li ġejjin: (a) ikun nfieq kwalifikanti li ġietassewmin fuq mill-kumpannija fit-twettiq ta’ proġett approvat u li la jkun tħallas lura lilha u l-anqas ma jkollu jinġabar lura minnha; (b) ikun partita ta’ nfieq li tkun tirreferi għaliha l-ittra ta’ approvazzjoni maħruġa taħt ir-regolament 9, ma jaqbiżx l-ogħla nfieq kwalifikanti għal dik il-partita u jkun infieq li dwar u tkun ġiet sodisfatta kull kundizzjoni li tkun setgħet ġiet magħmula applikabbli skont ir-regolament 7(2); (ċ) ikun inte faq matul iż-żmien tal-proġett u għall-għan li għalih il-proġett ikun ġie approvat; (d) ikun imniżżel tajjeb, b’mod ċar u separatament fil-kotba tal-kumpannija u jkun hemm prova dwar u permezz ta’ dokumenti; (e) jekk ikun infieq għal xogħlijiet ta’ kostruzzjoni, id-dokumenti msemmija fil-paragrafu (d) ikun fihom dikjarazzjoni tal-perit li taħt id-direzzjoni u s-superviżjoni tiegħu jkunu saru x-xogħlijiet, li tikkonferma li dak l-infieqsar fit-twettiq tal-proġett kif approvat. (2) L-investiment li jsir bl-infieq permissibbli għandu jinżamm fil-kumpannija għal mill-inqas tliet snin wara t-tmiem taż-żmien tal-proġett. (3) Jekk investiment jew parti minnu ma jinżammx fil-kumpannija għaż-żmien imsemmi fis-sub regolament (2), l-ammont ta’ nfieq li jikkorrispondi għal dak l-investiment jew parti minnu, skont ma jkun il-każ, li ma jkunx hekk inżamm għandu jitqies li qatt ma kien nfieq permissibbli u għandhom japplikaw id-dispożizzjonijiet tar-regolament 15. 12. (1) Bla ħsara għad-dispożizzjonijiet l-oħra ta’ dan ir-regolament, il-kundizzjoni dwar l-impjieg i msemmija fir-regolament 3(1) isseħħ jekk, matul iż-żmien tal-proġett jew fi żmien tliet snin mit-tmiem tiegħu, il-kumpannija kwalifikanti inkwistjoni timpjega mill-inqas erba’ impjegati addizzjonali. (2) Bla ħsara għas-subregolament (3), individwu jitqies impjegat addizzjonali jekk iseħħ u dwar u l-kundizzjonijiet kollha li ġejjin: (a) jiġi impjegat taħt kuntratt għal żmien indefinit jew għal żmien ta’ mhux inqas minn tliet snin; (b) id-dmirijiet tiegħu ikollhom x’jaqsmu biss u direttament mal-attivitajiet tal-kumpannija fl-industrija tal-filmservicing; (ċ) l-impjieg tiegħu joħloq żieda netta fl-għadd ta’ impjegati fullti meta l-kumpannija kwalifikanti; (d) huwa ma kienx, f’xi żmien matul sentejn qabel l-impjieg tiegħu ma’ dik il-kumpannija, impjegat ma’ persuna li kienet relatata ma’ dik il-kummpannija permezz ta’ proprjetà jew detenzjoni diretta jew indiretta ta’ ishma; (e) l-impjieg tiegħu ikun ċertifikat mill-Korporazzjoni skont ir-regolament 13 bħala impjieg ta’ impjegat addizzjonali għall-għan ta’ dawn ir-regolamenti; (f) huwa jibqa’ fl-impjieg tal-imsemmija kumpannija kwalifikanti għal mill-inqas tliet snin. (3) Meta l-impjieg ta’ individwu jkun ġie ċertifikat skont is-sub regolament (2)(e) u dak l-individwu ma jibqax fl-impjieg ta’ dik il-kumpannija, tkun xi tkun ir-raġuni, għal żmien ta’ mill-inqas sitt aw tletin xahar, u ma jiġix sostitwit validament b’impjegat ieħor kif provdut fis-sub regolament (4), huwa għandu jitqies li qatt ma kien impjegat addizzjonali. (4) Impjegat jitqies li jkun ġie sostitwit validament jekk: (a) fi żmien tliet xhur mid-data ta’ tmiem l-impjieg ma’ kumpannija kwalifikanti, dik il-kumpannija timpjega individwu ieħor minfloku; u (b) dwar l-impjeg tal-impjegat sostitut jitwettqu l-kundizzjonijiet tas-sub regolament (2), ħlief li l-fatt li jkun impjieg flok ieħor ma jitqiesx, fih innifsu, bħala ksur tal-kundizzjoni tal-paragrafu (ċ) ta’ dik is-sub regolament; u (ċ) it-total taż-żminijiet ta’ impjieg tal-impjegat oriġinali u tas-sostitut jew sostituti tiegħu ma jkunx inqas minn sitt aw tletin xahar. (5) Impjegat sostitut jista’ jiġi validament sostitwit bl-istess mod, u ż-żmien tal-impjieg tiegħu għandu wkoll jitqies għall-għan tas-sub regolament (4)(ċ). (6) Fil-kalkolu tal-għadd ta’ impjegati addizzjonali, impjegat u s-sostitut jew sostituti tiegħu jgħoddu bħala impjegat addizzjonali wieħed. (7) Jekk kumpannija kwalifikanti li tkun għamlet użu mill-benefiċċji tal-kreditu ta’ taxxa taħt dawn ir-regolamenti ma tkunx tissodisfa l-kundizzjoni tal-impjieg, din għandha titlef id-dritt għal dak il-benefiċċju u japplikaw id-dispozzjonijiet tar-regolament 15. 13. Ċertifkat ta’ impjegati addizzjonali. (1) Kumpannija kwalifikanti li l-proġett tagħha jkun approvat taħt dawn ir-regolamenti għandha tagħmel u tagħti lill-Kummissarju dikjarazzjoni li jkun fiha dak it-tagħrif dwar l-impjegati tagħha li jkun meħtieġ biex il-Kummissarju jkun jista’ jistabbilixxi l-għadd ta’ impjegati addizzjonali u s-sosti tuti tagħhom, liema tagħrif għandu jkun fih: (a) l-għadd ta’ individwi li jkunu fl-impjieg tal-kumpannija qabel il-bidu tal-proġett tagħha u l-għadd u l-partikolaritajiet u d-data tal-impjieg tal-individwi li jkunu impjegati minnha bħala impjegati full-time matul iż-żmien tal-proġett u matul it-tliet snin li jiġu wara; (b) dak it-tagħrif u dettalji oħra li l-Kummissarju jista’ jqis rilevanti. (2) Id-dikjarazzjoni għandha ssir kull tant żmien skont ma jista’ jitlob il-Kummissarju. (3) Meta l-Kummissarju jkun sodisfatt li kumpannija kwalifikanti tkun impjegat individwu li jikkwalifika bħala impjegat addizzjonali skont id-disposizzjonijiet tar-regolament 12, u li jkun kiseb it-tagħrif kollu li jkun qies rilevanti dwar l-impjegati ta’ dik il-kumpannija, huwa għandu joħroġ ċertifikat li jkun juri dak: Iżda dak iċ-ċertifikat għandu jkun bla ħsara għar-regolament 12(3). 14. Il-kalkolu tal-kreditu ta’ taxxa. (1) Il-kreditu ta’ taxxa li jkollha jedd għalih kumpannija kwalifikati dwar infieq permissibbli għandu jingħata għas-sena ta’ stima li taħbat minnufih wara dik li fiha jsir l-infiq jew li fiha titwettaq għall-ewwel darba l-kundizzjoni dwar l-impjieg, liema minnhom tiġi l-aħħar, u jkun daqs: (a) 25 % tal-infieq li japplika għalih il-paragrafu (a) tat-tifsira ta’ "nfieq kwalifikanti"; (b) 40 % ta’ kull nfieq kwalifikanti ieħor. (2) Minkejja d-dispożizzjonijiet tas-sub regolament (1), il-kreditu ta’ taxxa li jkollha jedd għalih kumpannija kwalifikanti dwar proġett approvat ma għandux jaqbeż, fit-total tiegħu- (a) f’każ ta’ intrapriża żgħira jew ta’ daqs medju, ħamsin fil-mija tal-ispiża totali tal-proġett inkwistjoni; (b) f’każ ta’ kull kumpannija kwalifikanti oħra, erbgħin fil-mija tal-ispiża totali tal-proġett inkwistjoni, kalkolat b’referenza għall-ekwivalenti tal-għotja netta: Iżda meta l-kumpannija inkwistjoni tkun ħadet għajnuna mill-Istat dwar nfieq magħmul fit-twettiq tal-proġett, b’mod li ma jkunx dak provdut f’dawn ir-regolamenti, il-limitu msemmi fil-paragrafu (a) jew (bIżda meta l-kumpannija inkwistjoni tkun ħadet għajnuna mill-Istat dwar nfieq magħmul fit-twettiq tal-proġett, b’mod li ma jkunx dak provdut f’dawn ir-regolamenti, il-limitu msemmi fil-paragrafu (a), skont il-każ, għandu jonqos bil-valur ta’ dik l-għajnuna: Iżda wkoll il-kumpannija għandha tkun unikament responsabbli għall-korrettezza tal-kalkolu tat-tnaqqis imsemmi, meta jkun applikabbli. (4) Il-kreditu ta’ taxxa jittieħed bħala tnaqqis mit-taxxa li jkollha titħallas fuq qligħ jew profitti li jkunu ġejjin mill-attivitajiet li dwarhom ikun sar l-investiment li għalih jirreferi l-proġett approvat, u ma jingħatawx bħala tnaqqis minn taxxa li jkollha titħallas fuq qligħ jew profitti minn xi għajn ieħor; u kull ammont ta’ kreditu ta’ taxxa dovut għal sena ta’ stima li ma jinqatax f’dik is-sena jista’ jittieħed ’il quddiem u jitnaqqas mit-taxxa li jkollha titħallas fi snin ta’ wara fuq qligħ jew profitti mill-imsemmija attivitajiet: Iżda kull parti ta’ kreditu ta’ taxxa li ma titteħidx sas-sena ta’ stima 2013 ma għandhiex tittieħed ’il quddiem u l-jedd għal kreditu dwar dak l-ammont mhux meħud jintilef. (5) Kap. 325. Kap. 325. Meta kumpannija tikkwalifika, dwar sena ta’ stima, għal kreditu ta’ taxxa kemm taħt l-Att dwar il-Promozzjoni ta’ Negozji kemm taħt id-dispożizzjonijiet ta’ dawn ir-regolamenti, hija għandha tieħu l-kreditu ta’ taxxa taħt l-Att dwar il-Promozzjoni ta’ Negozji qabel ma ssirx itpaċija dwar il-kreditu ta’ taxxa taħt dawn ir-regolamenti. (6) Kreditu ta’ taxxa dovut skont dawn ir-regolamenti ma joħloqx jedd għal ħlas lura. 15. Tħassir jew kalkolu mill-ġdid ta’ kreditu ta’ taxxa. (1) Fiċ-ċirkostanzi msemmija fir-regolamenti 11(3) u 12(3) il-kreditu ta’ taxxa inkwistjoni għandu jitħassar jew jiġi kalkolat mill-ġdid, skont il-każ. (2) It-tħassir jew il-kalkolu mill-ġdid ta’ kreditu ta’ taxxa joħloq obbligu tal-kumpannija li tħallas ammont ta’ taxxa, b’żieda ma’ kull debitu ieħor ta’ taxxa, li jkun daqs it-tnaqqis fil-kreditu ta’ taxxa li jirriżulta mit-tħassir jew kalkolu mill-ġdid, u dak l-ammont jitqiestaxxa li għandha titħallas taħt l-Att għas-sena ta’ stima li taħbat minnufih wara s-sena li fiha tinħoloq il-kawża għal dak it-tħassir jew kalkolu mill-ġdid, u hekk għandha tiġi dikjarata u mħallsa mill-kumpannija inkwistjoni. 16. Kumpannija li tingħatalha ittra ta’ approvazzjoni skont ir-regolament 9 għandha tagħti lill-Kummissarju, mhux aktar tard minn xahrejn wara d-data tal-prospett tat-taxxa relattiv, kopja tal-prospett tat-taxxa għal dik is-sena ta’ stima li fiha jista’ jintalab għall-ewwel darba l-kreditu ta’ taxxa relattiv skont dik l-approvazzjoni u għal kull sena ta’ stima sussegwenti li fiha jkun jista’ jintalab dak il-kreditu ta’ taxxa, irrispettivament minn jekk il-benefiċċju jintużax jew le. 17. Sorveljanza mill-Korporazzjoni. (1) Meta l-Kummissarju joħroġ ittra ta’ approvazzjoni lil kumpannija skond ir-regolament 9, dan jista’, minn żmien għal żmien, jagħmel reviżjonijiet ta’ kotba u dokumenti, jagħmel spezzjonijiet fuq il-post fil-bini ta’ dik il-kumpannija u jagħmel sorveljanza oħra skont kif jidhirlu li jkun meħtieġ għall-għanijiet ta’ dawn ir-regolamenti u għal kull ħaġa li tkun rilevanti għal applikazzjoni approvata. (2) Il-Kummissarju għandu jżomm databa se ta’ kull għajnuna mogħtija lil kumpannija, jew mitluba minnha, taħt dawn ir-regolamenti għal għaxar snin mid-data li fiha tkun ingħatat għajnuna individwali għall-aħħar darba, sabiex - (a) jivverifika jekk id-dispożizzjonijiet ta’ dawn ir-regolamenti jkunux ġew osservati; (b) jagħti lill-Bord ta’ Sorveljanza fuq Għajnuna Mogħtija mill-Istat dik l-informazzjoni li dan ikun jista’ jeħtieġ; u (ċ) jinforma lill-Kummissarju tat-Taxxi Interni jekk il-krediti mitluba skont dawn ir-regolamenti jkunux ġew kalkolati sew. 18. Minkejja d-dispożizzjonijiet l-oħra ta’ dawn ir-regolamenti, il-Kummissarju tat-Taxxi Interni jista’ jagħmel dak l-istħarriġ u dawk il-verifiki li huwa jqis adatti skont id-dispożizzjonijiet tal-Att dwar it-Taxxa fuq l-Income u l-Att dwar l-Amministrazzjoni tat-Taxxa, u għandu l-jedd, wara li jikkonsulta lill-Kummissarju, li ma jippermettix kreditu ta’ taxxa jekk l-applikanti tikser xi dispożizzjoni ta’ dawk l-Atti jew l-Att dwar is-Sigurtà Soċjali jew xi leġislazzjoni sussidjarja magħmula taħthom. 19. Prospett tat-taxxa elettroniku. Ebda kreditu ta’ taxxa ma jkun dovut lil kumpannija taħt dawn ir-regolamenti għal xi sena ta’ stima jekk dan ma jintalabx fil-parti adatta ta’ prospett tat-taxxa mibgħut b’mezzi elettroniċi sa mhux iktar tard mid-data tal-prospett tat-taxxa relattiv. 20. Biex ikun hemm jedd għall-benefiċċju taħt dawn ir-regolamenti għandhom jiġu osservati wkoll il-kundizzjonijiet ulterjuri li ġejjin: (a) ma jkunux qed jintalbu u sussegwentement ma jintal bux xi benefiċċji oħra minn xi persuna fuq l-istess attività jew proġett taħt xi liġi oħra li tagħti skemi ta’ inċentivi fiskali; (b) id-debiti kollha ta’ taxxa, inklużi ammonti dovuti dwar taxxa tal-FSS kif ukoll kontribuzzjonijiet tas-sigurtà soċjali, dovuti saż-żmien tal-applikazzjoni, ħlief għal xi taxxa li dwarha jkun hemm kwistjoni, iridu jkunu tħallsu jew ikunu qegħdin jitħallsu skont ftehim formali magħmul mal-Kummissarju.